Violaine de Sangréal

Violaine Emmanuelle Fabienne Chantal de Sangréal var en magtfuld vampyr af femte generation aktiv i den Tredje og Fjerde Alder. De Sangréal blev født i hvad der senere skulle blive kongeriget Bretonnia og spillede en central rolle i rigets historie fra dets grundlæggelse, over krigene med elverne, erobringen af Avalon og de hellige felttog i Estalien til vampyrkrigene. Gennem de børn hun fik, da hun endnu var dødelig, er hun stammoder til utallige bretonnianske adelsslægter.
De Sangréal var magtfuld kardinal i det Usynlige Symposium, medlem af det første konsistorium, leder af Midsommer-offensiven og fyrstinde af det vampyrisk dominerede Couronne. Hun mødte sit endeligt i slaget ved Cartierheide, hvor palatinske og bretonnianske vampyrjægere og magikere omringede og parterede hende.
Slottet Chateau de Sangréal laver efter mange kenderes mening den bedste vin i den Gamle Verden. Ifølge sagnene følger vinmagerne på slottet Violaines opskrift endog meget tæt.
Category:Vampyrer
Category:Udød
Category:Vampyrer af femte generation
Category:Bretonnia
Category:Couronne
Category:Det Usynlige Symposium
Category:Første konsistorium
Category:Vampyrkrigene
Category:Ventrue